text: Ud i naturen med jer, turister!
  22 juli 2011 kl. 12.21
  Syv videns- og oplevelsescentre går nu sammen for at få flere turister ud i den dansk-tyske natur.
  Syddanmark og Slesvig har en unik kystnær natur.
  Det har fået syv videns- og oplevelsescentre til at gå sammen for at lokke flere turister ud i den dansk-tyske natur. 
  Projektet har de kaldt "Turisme, menneske, natur".
  - "Turisme, menneske, natur" er et strålende eksempel på, hvordan vi kan udnytte vores unikke beliggenhed ved hav og fjord til at tiltrække turister - og samtidig udnytte det grænseoverskridende potentiale til at promovere vores region, siger Kristian Grønbæk Andersen (R), regionsrådsmedlem i Region Syddanmark og formand for Interreg-udvalget.
  